Ministru kabineta rīkojuma projekta

**“Par valsts nekustamā īpašuma Pāvu ielā 14, Rīgā, ieguldīšanu sabiedrības ar ierobežotu atbildību “Sporta centrs “Mežaparks”” pamatkapitālā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašumaPāvu ielā 14, Rīgā, ieguldīšanu sabiedrības ar ierobežotu atbildību “Sporta centrs “Mežaparks”” pamatkapitālā” (turpmāk – rīkojuma projekts)mērķis ir ilgtermiņā nodrošināt nekustamā īpašuma Pāvu ielā 14, Rīgā, racionālu, kā arī nekustamā īpašuma specifikai un valsts interesēm atbilstošu apsaimniekošanu, risinājums – ieguldīt minēto nekustamo īpašumu sabiedrības ar ierobežotu atbildību “Sporta centrs “Mežaparks”” pamatkapitālā. Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 40.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0100 095 2118) Pāvu ielā 14, Rīgā (turpmāk – nekustamais īpašums), sastāv no zemes vienības 2 568 m2 platībā (zemes vienības kadastra apzīmējums 0100 095 2118) Pāvu ielā 14B, Rīgā, un četrām būvēm – divām administratīvajām ēkām (būvju kadastra apzīmējumi 0100 095 0040 035 un 0100 095 0040 036) Pāvu ielā 14C un Pāvu ielā 14B, Rīgā, garāžas (būves kadastra apzīmējums 0100 095 0040 037) Pāvu ielā 14B, Rīgā, un nojumes (būves kadastra apzīmējums 0100 095 0040 038) Pāvu ielā 14B, Rīgā. Īpašuma tiesības uz nekustamo īpašumu reģistrētas Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000110795 uz Latvijas valsts vārda Izglītības un zinātnes ministrijas (turpmāk – Ministrija) personā. Ņemot vērā nekustamā īpašuma piemērotību treniņprocesa un sacensību nodrošināšanai burāšanas sporta veidā, kā arī atbilstību citiem likuma “Par nacionālās sporta bāzes statusu” 5.panta pirmās daļas nosacījumiem, ar Ministru kabineta 2010.gada 30.decembra rīkojumu Nr.793 nekustamajam īpašumam ir piešķirts nacionālās sporta bāzes statuss. Ņemot vērā nekustamajam īpašumam piešķirto nacionālās sporta bāzes statusu, valstij (Ministrijai) kā nacionālās sporta bāzes īpašniekam ir pienākums nodrošināt nekustamā īpašuma nepārtrauktu atbilstību likuma “Par nacionālās sporta bāzes statusu” 5.panta pirmās daļas nosacījumiem, pretējā gadījumā minētais statuss tiek atņemts, kas rada negatīvas sekas ne tikai attiecībā uz nekustamā īpašuma turpmāku izmantošanu, bet arī rada tiešus zaudējumus valsts budžetā, jo uz nekustamo īpašumu vairs netiks attiecināts likuma “Par nekustamā īpašuma nodokli” 1.panta otrās daļas 8.punktā noteiktais nacionālās sporta bāzes un zemes tās uzturēšanai atbrīvojums no nekustamā īpašuma nodokļa. Ņemot vērā nekustamā īpašuma vietu un lomu burāšanas sporta veida attīstībā, Ministrija jau ilgstoši meklē atbilstošāko tā pārvaldīšanas veidu. Pēdējos gados nekustamo īpašumu uz Valsts nekustamā īpašuma lietojuma un pārvaldīšanas līguma pamata pārvalda (apsaimnieko) sabiedrība ar ierobežotu atbildību “Sporta centrs “Mežaparks”” (turpmāk – Sabiedrība), kurai ir pieredze citas nacionālās sporta bāzes – Sporta centra “Mežaparks” pārvaldībā. 2015.gada 5.novembra Valsts sekretāru sanāksmē tika izsludināts (protokols Nr.43, 11.§, VSS-1175) Ministrijas izstrādātais Ministru kabineta rīkojuma projekts “Par valsts nekustamā īpašuma nodošanu sabiedriskā labuma organizācijai biedrībai “Latvijas Zēģelētāju savienība””. Ņemot vērā biedrības “Latvijas Zēģelētāju savienība” (turpmāk – LZS) lūgumu 2016.gada 19.maija Valsts sekretāru sanāksmē tika atbalstīts (protokols Nr.20, 30.§) saskaņošanas termiņa pagarinājums līdz 2016.gada 30.septembrim. Ņemot vērā, ka arī pagarinātajā termiņā LZS neizstrādāja un ar iesaistītajām pusēm nesaskaņoja nekustamā īpašuma attīstības plānu, pēc LZS lūguma 2016.gada 20.oktobra Valsts sekretāru sanāksmē tika atbalstīts (protokols Nr.41, 26.§) vēl viens saskaņošanas termiņa pagarinājums līdz 2017.gada 31.martam. 2016.gada 15.decembrī LZS iesniedza atjaunotu nekustamā īpašuma attīstības plānu (2017.–2026.gadam), kurā kā nosacījums nekustamā īpašuma pieņemšanai bezatlīdzības lietošanā tika izvirzīta prasība paredzēt 2017.–2026.gada valsts budžeta līdzekļus (kā dotāciju LZS) līdzšinējā apmērā (2017.gadā – 24 188 *euro*), kā arī papildus ieguldīt valsts budžeta līdzekļus nekustamā īpašuma attīstībai (provizoriski 113 500 *euro* apmērā). Ievērojot minēto, ņemot vērā Publiskas personas finanšu līdzekļu un mantas izšķērdēšanas novēršanas likuma 3.panta 1.punktā (rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu) un 5.panta 3.1 daļā (tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus) noteikto, kā arī, ņemot vērā faktu, ka nekustamā īpašuma pārvadīšanu turpināja veikt Sabiedrība, Ministrijas ieskatā LZS izvirzīto prasību izpilde neatbilda valsts interesēm un nebija lietderīga (nebija arī iespējama), kā rezultātā 2017.gada 9.marta Valsts sekretāru sanāksmē minētais tiesību akta projekts tika atsaukts (protokols Nr.10, 24.§). LZS 2018.gada 20.februāra vēstulē atkārtoti paudusi gatavību iesaistīties nekustamā īpašuma pārvaldībā, pieņemot to bezatlīdzības lietošanā, tomēr LZS joprojām plāno nekustamā īpašuma uzturēšanu (apsaimniekošanu) tālāk daļēji deleģēt kādai no savām dalīborganizācijām (LZS biedriem), kā arī joprojām pieprasa valsts dotāciju (9 980 *euro* gadā) vismaz turpmākos piecus gadus.Izvērtējot valsts interesēm atbilstošāku nekustamā īpašuma turpmākās pārvaldības modeli, Ministrija ierosina nekustamo īpašumu ieguldīt Sabiedrības pamatkapitālā, lai nodrošinātu nacionālās sporta bāzes uzturēšanu un attīstību, mācību-treniņu procesu, kā arī starptautisku un Latvijas Republikas sacensību norisi burāšanas sporta veidos, publiskas personas komercdarbību saskaņā ar [Valsts pārvaldes iekārtas likuma](http://likumi.lv/ta/id/63545-valsts-parvaldes-iekartas-likums%22%20%5Ct%20%22_blank) [88.panta](http://likumi.lv/ta/id/63545-valsts-parvaldes-iekartas-likums%22%20%5Cl%20%22p88%22%20%5Ct%20%22_blank) pirmās daļas 2.punktu, kā arī ilgtermiņā nodrošinātu nekustamā īpašuma racionālu, kā arī nekustamā īpašuma specifikai un valsts interesēm atbilstošu apsaimniekošanu. Ministrija ir veikusi sākotnējo izvērtējumu par nekustamā īpašuma ieguldīšanas Sabiedrības pamatkapitālā atbilstību komercdarbības atbalsta kontroles regulējumam. Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-2): *1. pazīme*: Atbalsts tiek sniegts no publiskiem resursiem;*2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos;*3. pazīme*: Pasākums ir selektīvs pēc sava rakstura;*4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Ministrijas ieskatā nekustamā īpašuma ieguldīšana Sabiedrības pamatkapitālā nerada konkurences kropļojumu Eiropas Savienības līmenī, ņemot vērā tā darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Nekustamais īpašums kā bērnu un jauniešu burāšanas bāze pamatā tiek izmantota mācību-treniņu procesam un vietēju (nacionāla līmeņa) burāšanas sporta sacensību organizēšanai. Bāzē var norisināties arī starptautiska līmeņa sacensības, bet pēdējos gados to skaits ir bijis ļoti neliels (piemēram, 2018.gadā paredzētas tikai vienas starptautiskas sacensības – “Ķīšezera kauss 2018”, kuras vienlaikus ir arī Latvijas kausa posms burāšanā). Tāpat jāņem vērā, ka bāze atrodas Kultūras un atpūtas parka “Mežaparks” teritorijā, kurā ir ieviesta caurlaižu sistēma, turklāt iebraukšana parka teritorijā atļauta vienīgi no Viestura prospekta puses, kas būtiski apgrūtina piekļuvi bāzei. Minētās bāzes darbība un attīstība ir saistīta ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu dažādošanai burāšanas sporta veidos, kā arī Latvijas burāšanas sporta veidu sportistu treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots tvēruma zonas paplašinājums. Iepriekšminētā rezultātā secināms, ka nekustamā īpašuma ieguldīšana Sabiedrības pamatkapitālā, ja to atzīst par valsts atbalstu, vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Ministrija arī ir vērtējusi iespēju nekustamo īpašumu nodot bezatlīdzības lietošanā Sabiedrībai saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, kā arī trešo un ceturto daļu, tomēr par lietderīgāku un ilgtermiņā sporta bāzes darbībai un attīstībai atbilstošāku risinājumu atzīta ieguldīšana Sabiedrības pamatkapitālā. Minētais pamatojums ar faktu, ka visu sporta nozares valsts kapitālsabiedrību, kuru 100% kapitāla daļu turētājs ir valsts Ministrijas personā, pamatkapitālā ir ieguldītas to pārvaldītās nacionālās sporta bāzes (Bobsleja un kamaniņu trase “Sigulda”, Kultūras un sporta centrs “Daugavas stadions”, Tenisa centrs “Lielupe” un Sporta centrs “Mežaparks”) un šobrīd burāšanas bāze Pāvu ielā 14, Rīgā, ir vienīgā sporta bāze, kura vēl nav ieguldīta tās pārvaldītāja (Sabiedrības) pamatkapitālā.Publiskas personas kapitāla daļu un kapitālsabiedrību pārvaldības likuma 62.pants nosaka, ka pamatkapitālu drīkst palielināt vai samazināt tikai pamatojoties uz dalībnieku sapulces lēmumu, un 63.panta pirmās daļas 1.punkts nosaka, ka sabiedrības pamatkapitālu var palielināt, dalībniekiem izdarot ieguldījumus sabiedrības pamatkapitālā un pretī saņemot attiecīgu jaunu daļu skaitu. Saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu kapitāla daļu turētāja pārstāvis pieņem lēmumu par sabiedrības pamatkapitāla palielināšanu. Sabiedrības dalībnieku sapulce lēmumu par pamatkapitāla palielināšanu un pamatkapitāla palielināšanas noteikumiem pieņems pēc jautājuma izskatīšanas Ministru kabineta sēdē.Šobrīd Sabiedrības pamatkapitāls ir15 604 420 *euro*. Nekustamā īpašuma ieguldīšanas rezultātā palielināsies Sabiedrības un valstij piederošo Sabiedrības kapitāla daļu skaits. Nekustamā īpašuma mantiskā ieguldījuma vērtība 2018.gada 10.janvārī ir 206 700  *euro*. Saskaņā ar Komerclikuma 154.panta pirmo daļu mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā. 2018.gada 24.janvāra atzinumu sniedza sabiedrība ar ierobežotu atbildību “Interbaltija”, kas atbilst Ministru kabineta 2010.gada 29.jūnija noteikumos Nr.598 “Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzītajām prasībām” paredzētajām prasībām.Arī turpmāk 100% Sabiedrības kapitāla daļas piederēs valstij (Ministrijai), kā rezultātā valsts (Ministrija) ar Sabiedrības starpniecību arī turpmāk varēs nodrošināt pilnīgu kontroli pār nekustamo īpašumu.Likuma “Par kultūras pieminekļu aizsardzību” 8.panta trešā daļa nosaka, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu.Nekustamais īpašums atrodas Kultūras un atpūtas parka “Mežaparks” teritorijā. Saskaņā ar Rīgas domes 2014.gada 26.augusta saistošo noteikumu Nr.115 “Kultūras un atpūtas parka “Mežaparks” daļas, ko aizņem mežaparks, apsaimniekošanas un aizsardzības saistošie noteikumi” 1.punktu saistošie noteikumi nosaka kultūras un atpūtas parka “Mežaparks” daļas, ko aizņem mežaparks, apsaimniekošanas un aizsardzības kārtību. Saskaņā ar noteikumu 2.punktu minētā teritorija ietilpst valsts aizsargājamo kultūras pieminekļu sarakstā iekļautā vietējās nozīmes arhitektūras pieminekļa Nr.3814 teritorijā.Ņemot vērā iepriekš minēto, Ministrija ir lūgusi Valsts kultūras pieminekļu aizsardzības inspekciju informēt, vai uz nekustamā īpašuma atsavināšanu attiecas likuma “Par kultūras pieminekļu aizsardzību” 8.panta trešās daļas tiesiskais regulējums, un, ja nepieciešams, izsniegt norādījumus Sabiedrībai par kultūras pieminekļa izmantošanu un saglabāšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un Sabiedrība. |
| 4. | Cita informācija | Saskaņā ar Publiskas personas mantas atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109 “Kārtība, kādā atsavināma publiskās personas manta” 12.punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Nekustamā īpašuma ieguldīšana Sabiedrības pamatkapitālā neietekmē nekustamam īpašumam piešķirtā nacionālās sporta bāzes statusa saglabāšanu. Likuma “Par nacionālās sporta bāzes statusu” 9.pantā noteiktais paziņošanas pienākums par rīcību ar nacionālās sporta bāzes sastāvā esošo nekustamo īpašumu uz šo gadījumu nav attiecināms, jo gan paziņotājs, gan informācijas saņēmējs šajā gadījumā ir Ministrija, kā rezultātā attiecīga informācija jau būs Ministrijas rīcībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums nemaina sabiedrības mērķgrupu tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi |  0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. |
| 3.1.valsts pamatbudžets | Nav precīzi aprēķināms. |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets |  0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms |  Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav precīzi aprēķināms. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Ar nepieciešamo izmaiņu veikšanu Uzņēmumu reģistrā un Zemesgrāmatā saistītos izdevumus segs Sabiedrība un papildus valsts budžeta līdzekļi tam nebūs nepieciešami. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts.)Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar Ministrijas valdījumā esošo nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un Sabiedrība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

 M.Adamane 67047756

 madara.adamane@izm.gov.lv

 E.Severs 67047935

 edgars.severs@izm.gov.lv

1. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-2)